คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๓/๒๕๖๐เรื่องการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง ตามที่คณะรักษาความสงบแห่งชาติได้กำหนดนโยบายการปฏิรูปประเทศในด้านต่างๆ การรักษาความสงบเรียบร้อยและการสร้างความสามัคคีปรองดองในระยะแรกเพื่อเตรียมการไปสู่การกำหนดยุทธศาสตร์ชาติระยะยาวอันจะทำให้ประชาชนทราบถึงเป้าหมายและทิศทางการพัฒนาและการแก้ปัญหาประเทศในช่วงเวลาต่างๆ อย่างชัดเจนนั้น ต่อมาเมื่อมีการจัดตั้งรัฐบาลแล้วก็ได้มอบให้รัฐบาลรับไปดำเนินการในระยะที่สอง ซึ่งหลังจากนั้น มีข้อเสนอจากสภาปฏิรูปแห่งชาติและสภาขับเคลื่อนการปฏิรูปประเทศ ตลอดจนภาคส่วนต่าง ๆเช่น กลุ่มสานพัฒนาตามแนวทางประชารัฐ สื่อมวลชน องค์กรปกครองส่วนท้องถิ่นผู้เคยมีบทบาททางการเมืองในอดีต และผู้ทรงคุณวุฒิส่งเรื่องให้คณะรักษาความสงบแห่งชาติ และรัฐบาลพิจารณาดำเนินการเป็นจำนวนมากนับว่าเป็นความปรารถนาดีต่อส่วนรวม อันควรนำมาพิจารณาอย่างเป็นระบบ มีการกลั่นกรองจัดลำดับความสำคัญและความเป็นไปได้แล้วเริ่มดำเนินการไปพลางก่อนซึ่งเรื่องนี้จะต้องดำเนินการอยู่แล้วภายหลังการประกาศใช้รัฐธรรมนูญฉบับใหม่แต่แม้จะประกาศใช้ในเวลาต่อไปก็ยังต้องรอการตรากฎหมายและการใช้เวลารับฟังความเห็นจากประชาชนเพื่อยกร่างแผนการปฏิรูปประเทศและยุทธศาสตร์ชาติอีกระยะหนึ่ง รัฐธรรมนูญดังกล่าวจึงได้บัญญัติว่าในระหว่างนี้ให้หน่วยงานของรัฐดำเนินการโดยอาศัยหน้าที่และอำนาจที่มีอยู่แล้วไปพลางก่อน เพื่อจะส่งต่อให้รัฐบาลและองค์กรที่มีหน้าที่ความรับผิดชอบรับไปดำเนินการในระยะที่สามต่อไปคณะรักษาความสงบแห่งชาติพิจารณาแล้วสมควรกำหนดกลไกให้รัฐบาลสามารถบูรณาการการขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง เพื่อให้สอดคล้องกับรัฐธรรมนูญ ยุทธศาสตร์แผนต่าง ๆของชาติและนโยบายของคณะรักษาความสงบแห่งชาติและคณะรัฐมนตรีซึ่งได้ประกาศให้สาธารณชนทราบแล้วอีกทั้งสมควรกำหนดกลไกให้สามารถขับเคลื่อนภารกิจที่จำเป็นและประชาชนรอคอยให้ดำเนินต่อไปได้อย่างรวดเร็วมีประสิทธิภาพ ชอบด้วยกฎหมาย ผู้ปฏิบัติมีความรับผิดชอบร่วมกัน ปราศจากการทุจริตและเป็นไปตามหลักธรรมาภิบาลทั้งสามารถเชื่อมโยงการทำงานกับสภาขับเคลื่อนการปฏิรูปประเทศและสภานิติบัญญัติแห่งชาติ อันจะเป็นประโยชน์ต่อประชาชนและการปฏิรูปในด้านต่าง ๆอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ให้มีคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง เรียกโดยย่อว่า ป.ย.ป. ประกอบด้วย นายกรัฐมนตรี เป็นประธาน และรองนายกรัฐมนตรี รัฐมนตรีประจำสำนักนายกรัฐมนตรีรัฐมนตรีว่าการกระทรวงการคลัง และรัฐมนตรีว่าการกระทรวงมหาดไทยเป็นกรรมการเมื่อมีการพิจารณาเรื่องเกี่ยวกับหน่วยงานใดนายกรัฐมนตรีอาจให้รัฐมนตรีที่บังคับบัญชาหรือกำกับดูแลการบริหารราชการของหน่วยงานนั้นหรือเชิญประธานสภานิติบัญญัติแห่งชาติ หรือประธานสภาขับเคลื่อนการปฏิรูปประเทศเข้าร่วมประชุมในฐานะกรรมการเฉพาะวาระนั้นให้นายกรัฐมนตรีแต่งตั้งเลขานุการป.ย.ป. คนหนึ่ง ซึ่งอาจแต่งตั้งจากกรรมการก็ได้ และแต่งตั้งผู้ช่วยเลขานุการได้ตามความเหมาะสมให้เลขาธิการนายกรัฐมนตรีเลขาธิการคณะรัฐมนตรี เลขาธิการคณะกรรมการกฤษฎีกา เลขาธิการคณะกรรมการพัฒนาการเศรษฐกิจและสังคมแห่งชาติเลขาธิการคณะกรรมการข้าราชการพลเรือน เลขาธิการคณะกรรมการพัฒนาระบบราชการผู้อำนวยการสำนักงบประมาณ และโฆษกประจำสำนักนายกรัฐมนตรีเข้าประชุมด้วยในฐานะผู้ให้ข้อมูลด้านการบริหารกฎหมาย แผนพัฒนา บุคลากร ระบบราชการ และงบประมาณข้อ ๒ นายกรัฐมนตรีจะสั่งการให้พิจารณาหรือติดตามความก้าวหน้าปัญหา อุปสรรคในเรื่องใด ซึ่งเสนอมาจากคณะกรรมการตามข้อ ๔หรือให้นำเรื่องใดมาพิจารณาโดยตรง แล้วเสนอคณะรัฐมนตรีพิจารณาต่อไปก็ได้ข้อ ๓ ให้มีคณะที่ปรึกษา ของ ป.ย.ป.ประกอบด้วยผู้ทรงคุณวุฒิจากภาคเอกชน ได้แก่ ผู้ดำรงตำแหน่งในคณะกรรมการร่วมภาครัฐและเอกชน(กรอ.) และคณะกรรมการหรือคณะทำงานสานการพัฒนาตามนโยบายประชารัฐและผู้ทรงคุณวุฒิจากภาครัฐและอื่น ๆ ตามจำนวนและรายชื่อที่นายกรัฐมนตรีกำหนดข้อ ๔ ในการพิจารณากลั่นกรองเรื่องเสนอป.ย.ป. ให้มีคณะกรรมการ ๔ คณะ ได้แก่(๑)คณะกรรมการบริหารราชการแผ่นดินเชิงยุทธศาสตร์มีหน้าที่พิจารณากลั่นกรองเรื่องโครงการ หรือแนวทางการแก้ปัญหาต่าง ๆในเชิงยุทธศาสตร์และในลักษณะบูรณาการเพื่อการขับเคลื่อนที่รวดเร็ว(๒)คณะกรรมการเตรียมการปฏิรูปประเทศมีหน้าที่เตรียมการเกี่ยวกับการปฏิรูปประเทศในด้านหรือประเด็นต่าง ๆ(๓)คณะกรรมการเตรียมการยุทธศาสตร์ชาติ มีหน้าที่เตรียมการเกี่ยวกับยุทธศาสตร์ชาติ(๔)คณะกรรมการเตรียมการเพื่อสร้างความสามัคคีปรองดองมีหน้าที่เตรียมการเกี่ยวกับการสร้างความสามัคคีปรองดองคณะกรรมการแต่ละคณะประกอบด้วยบุคคลตามจำนวนและรายชื่อที่นายกรัฐมนตรีกำหนด และให้ประธานสภานิติบัญญัติแห่งชาติประธานสภาขับเคลื่อนการปฏิรูปประเทศ และรองประธานสภานิติบัญญัติแห่งชาติและรองประธานสภาขับเคลื่อนการปฏิรูปประเทศคนหนึ่งตามที่ประธานสภามอบหมายเป็นกรรมการโดยตำแหน่งในคณะกรรมการตาม (๒) (๓) และ (๔)เว้นแต่จะไม่มีผู้ดำรงตำแหน่งดังกล่าวคณะกรรมการมีหน้าที่และอำนาจกลั่นกรองตรวจสอบ กำหนด เสนอแนะ จัดลำดับความสำคัญ พิจารณาความเป็นไปได้ และติดตามการดำเนินการด้านการบริหารราชการแผ่นดินการปฏิรูปประเทศ ยุทธศาสตร์ชาติหรือการสร้างความสามัคคีปรองดองในส่วนที่เกี่ยวข้องตามที่นายกรัฐมนตรีกำหนดคณะกรรมการอาจแต่งตั้งคณะอนุกรรมการหรือคณะทำงานได้มติของป.ย.ป. และคณะกรรมการตามข้อนี้หากเกี่ยวข้องกับงานในอำนาจหน้าที่ของสภานิติบัญญัติแห่งชาติหรือสภาขับเคลื่อนการปฏิรูปประเทศ ให้แจ้งประธานสภานิติบัญญัติแห่งชาติ หรือประธานสภาขับเคลื่อนการปฏิรูปประเทศทราบข้อ ๕[๑] ให้จัดตั้งสำนักงานบริหารนโยบายของนายกรัฐมนตรีขึ้นเป็นหน่วยงานในสำนักเลขาธิการคณะรัฐมนตรีมีหน้าที่กลั่นกรอง ตรวจสอบ ประเมินผล กำหนดตัวชี้วัดและติดตามความก้าวหน้าในการดำเนินการตามมติ ป.ย.ป. และคณะกรรมการตามข้อ ๔หรือตามที่นายกรัฐมนตรีมอบหมายและประสานกับหน่วยงานที่เกี่ยวข้องในการสร้างความรับรู้ความเข้าใจแก่ประชาชนโดยมุ่งเน้นภารกิจเชิงยุทธศาสตร์ (Agenda) และเชิงบูรณาการตามพื้นที่หรือกลุ่มภารกิจ(Area) ตลอดจนปฏิบัติหน้าที่ในทางวิชาการและธุรการให้ ป.ย.ป.เลขานุการ ป.ย.ป. คณะกรรมการตามข้อ ๔ และคณะอนุกรรมการหรือคณะทำงานต่าง ๆให้นายกรัฐมนตรีแต่งตั้งผู้อำนวยการสำนักงานบริหารนโยบายของนายกรัฐมนตรีปฏิบัติหน้าที่ขึ้นตรงต่อนายกรัฐมนตรีเพื่อเป็นผู้บังคับบัญชาของผู้ปฏิบัติงานในสำนักงานบริหารนโยบายของนายกรัฐมนตรีและทำหน้าที่ประสานกับเลขานุการป.ย.ป. ในการขับเคลื่อนงานต่าง ๆ ให้บังเกิดผลสัมฤทธิ์ ในการนี้ให้มีอำนาจขอยืมตัวข้าราชการและเจ้าหน้าที่ของส่วนราชการหรือหน่วยงานของรัฐอื่นตลอดจนจ้างผู้มีคุณสมบัติเหมาะสมมาบรรจุแต่งตั้ง หรือปฏิบัติงานในสำนักงานบริหารนโยบายของนายกรัฐมนตรีได้ตามความจำเป็นและเหมาะสม ทั้งนี้ หน้าที่และอำนาจ การบริหารงานและการดำเนินงานของสำนักงานบริหารนโยบายของนายกรัฐมนตรีให้เป็นไปตามที่กำหนดในระเบียบสำนักนายกรัฐมนตรีว่าด้วยการนั้นเพื่อประโยชน์ในการดำเนินการตามวรรคสองให้สำนักเลขาธิการคณะรัฐมนตรีจัดให้สำนักงานบริหารนโยบายของนายกรัฐมนตรีมีเจ้าหน้าที่ งบประมาณ สถานที่ทำงาน อุปกรณ์ เครื่องมือเครื่องใช้ในการทำงานและสามารถเบิกจ่ายงบประมาณในการดำเนินการต่าง ๆ ได้ตามที่ ป.ย.ป.กำหนดโดยความเห็นชอบของกระทรวงการคลังข้อ ๕/๑[๒] เพื่อประโยชน์ในการขับเคลื่อนงานด้านการปฏิรูปประเทศยุทธศาสตร์ชาติ และการสร้างความสามัคคีปรองดองให้สำนักเลขาธิการนายกรัฐมนตรีสนับสนุนการดำเนินการในเรื่องต่าง ๆตามที่กำหนดไว้ในคำสั่งนี้ ตามความเหมาะสมหรือตามที่มีการร้องขอโดยให้สามารถรับโอนทรัพย์สินของสำนักงานสภาที่ปรึกษาเศรษฐกิจและสังคมแห่งชาติสำนักงานสภาพัฒนาการเมือง และสำนักงานคณะกรรมการปฏิรูปกฎหมาย มาดูแลใช้สอยรวมทั้งรับโอนข้าราชการและเจ้าหน้าที่ของสำนักงานดังกล่าวข้างต้นมาบรรจุ แต่งตั้งหรือปฏิบัติงานในสำนักเลขาธิการนายกรัฐมนตรีโดยความเห็นชอบของนายกรัฐมนตรีหรือรองนายกรัฐมนตรีที่นายกรัฐมนตรีมอบหมายเพื่อให้ภารกิจในการสนับสนุนการดำเนินการจัดทำยุทธศาสตร์ชาติและการปฏิรูปประเทศซึ่งได้ดำเนินการมาแล้วระยะหนึ่งเป็นไปอย่างต่อเนื่องและมีประสิทธิภาพให้โอนอัตรากำลังข้าราชการและพนักงานราชการของสำนักงานสภาที่ปรึกษาเศรษฐกิจและสังคมแห่งชาติเฉพาะในส่วนที่ยังไม่มีคนครองในวันก่อนวันที่คำสั่งนี้ใช้บังคับพร้อมทั้งงบประมาณในส่วนที่เกี่ยวข้องกับอัตรากำลังดังกล่าวไปกำหนดตำแหน่งในสังกัดสำนักเลขาธิการนายกรัฐมนตรีโดยให้เป็นไปตามบัญชีรายละเอียดการตัดโอนตำแหน่งว่างและอัตราเงินเดือน ตามที่อ.ก.พ. กระทรวง สำนักเลขาธิการนายกรัฐมนตรีเสนอนายกรัฐมนตรีเห็นชอบ ทั้งนี้ โดยให้ได้รับยกเว้นไม่ต้องดำเนินการตามหลักเกณฑ์หรือขั้นตอนที่กำหนดไว้ในกฎหมายกฎ ระเบียบ หรือมติคณะรัฐมนตรีที่เกี่ยวข้องอีกและเมื่อดำเนินการเรียบร้อยแล้วให้สำนักเลขาธิการนายกรัฐมนตรีรายงานสำนักงาน ก.พ.ทราบด้วยข้อ ๖ ในส่วนของคณะกรรมการบริหารราชการแผ่นดินเชิงยุทธศาสตร์ซึ่งกลั่นกรองการขับเคลื่อนภารกิจปกติ(Function) ภารกิจเชิงยุทธศาสตร์ (Agenda) และภารกิจเชิงพื้นที่หรือกลุ่มภารกิจ(Area) ในเชิงยุทธศาสตร์ให้จัดระดับความรับผิดชอบในการดำเนินการเพื่อการทำงานที่ประสานเชื่อมโยงกันเป็น๓ ระดับดังนี้(๑)ระดับหน่วยงานหรือกลุ่มงานที่เกี่ยวข้องให้รัฐมนตรีผู้รับผิดชอบแต่ละกระทรวงหรือหน่วยงานบังคับบัญชาหรือกำกับดูแลการบริหารราชการแผ่นดินในส่วนของตนหรือที่ตนเป็นหน่วยงานหลักให้เป็นไปโดยเรียบร้อยในลักษณะบูรณาการโดยใช้กลไกการบริหารราชการแผ่นดินการร่วมมือและประสานงานกับรัฐมนตรีและหน่วยงานที่เกี่ยวข้องกับภารกิจนั้น ๆการบริหารงบประมาณ การบริหารงานบุคคล และอำนาจหน้าที่ตามกฎหมาย มติคณะรัฐมนตรีและระเบียบราชการที่เกี่ยวข้อง(๒)ระดับกำกับการบริหารราชการให้รองนายกรัฐมนตรีผู้รับผิดชอบการกำกับดูแลการบริหารราชการแผ่นดินดังนี้๒.๑กำกับการบริหารราชการกระทรวงและหน่วยงานต่าง ๆ ตามคำสั่งที่คณะรัฐมนตรี หรือนายกรัฐมนตรีมอบหมายหรือมอบอำนาจ๒.๒สั่งและปฏิบัติราชการในฐานะเจ้ากระทรวงหรือเจ้าสังกัดหน่วยงานต่าง ๆ ตามคำสั่งที่คณะรัฐมนตรีหรือนายกรัฐมนตรีมอบหมายหรือมอบอำนาจ๒.๓ปฏิบัติหน้าที่ประธานกรรมการ รองประธานกรรมการ หรือกรรมการในคณะกรรมการต่าง ๆตามคำสั่งที่คณะรัฐมนตรีหรือนายกรัฐมนตรีมอบหมายหรือมอบอำนาจ๒.๔ปฏิบัติหน้าที่ประธานกรรมการ รองประธานกรรมการหรือกรรมการในคณะกรรมการขับเคลื่อนและปฏิรูปการบริหารราชการแผ่นดินคณะต่าง ๆตามคำสั่งสำนักนายกรัฐมนตรีที่เกี่ยวข้อง๒.๕กำกับติดตามการปฏิบัติราชการในภูมิภาคในจังหวัด กลุ่มจังหวัด หรือเขตตรวจราชการที่นายกรัฐมนตรีมอบหมาย๒.๖รับผิดชอบ ขับเคลื่อน หรือติดตามความคืบหน้าโครงการ แผนงาน ยุทธศาสตร์ หรือประเด็นปัญหาเฉพาะเรื่องตามที่คณะรัฐมนตรีหรือนายกรัฐมนตรีมอบหมาย๒.๗ รับผิดชอบ ขับเคลื่อน หรือกำกับดูแลกลุ่มงาน (Cluster) ในลักษณะบูรณาการ เช่น การบูรณาการกลุ่มกระทรวงงบประมาณหรือกลุ่มภารกิจตามที่คณะรัฐมนตรีหรือนายกรัฐมนตรีมอบหมาย(๓)ระดับบัญชาการในกรณีมีปัญหาอุปสรรคหรือจำเป็นต้องขับเคลื่อนเรื่องใดให้บังเกิดผลสัมฤทธิ์ในเชิงยุทธศาสตร์โดยเร็วนายกรัฐมนตรีหรือคณะรัฐมนตรีอาจสั่งการให้นำเรื่องนั้นเข้าพิจารณากลั่นกรองในคณะกรรมการบริหารราชการแผ่นดินเชิงยุทธศาสตร์ในระดับบัญชาการก่อนเสนอป.ย.ป. หรือจะให้เสนอ ป.ย.ป. พิจารณาโดยตรงก็ได้ข้อ ๗ ให้โฆษกประจำสำนักนายกรัฐมนตรีรับผิดชอบในการสร้างความรับรู้ความเข้าใจเกี่ยวกับการปฏิบัติหน้าที่ของป.ย.ป. คณะกรรมการตามข้อ ๔ และสำนักงานบริหารนโยบายของนายกรัฐมนตรีโดยประสานกับโฆษกหรือผู้รับผิดชอบด้านการประชาสัมพันธ์ของหน่วยงานที่เกี่ยวข้องกรมประชาสัมพันธ์และสื่อต่าง ๆ ของรัฐทุกประเภทรวมทั้งการประสานกับสำนักงานรัฐบาลอิเล็กทรอนิกส์และหน่วยงานอื่น ๆเพื่อการสร้างสื่อความรับรู้ความเข้าใจข้อ ๘ นายกรัฐมนตรีอาจเสนอให้หัวหน้าคณะรักษาความสงบแห่งชาติพิจารณาแก้ไขเพิ่มเติมคำสั่งนี้ได้ตามความเหมาะสมข้อ ๙[๓] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๗มกราคม พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติ คำสั่งหัวหน้าคณะรักษาความสงบแห่งชาติที่ ๑๘/๒๕๖๐ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่๓/๒๕๖๐[๔]ข้อ๓ คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปนุสรา/ปรับปรุง๒๕ เมษายน ๒๕๖๐[๑] ข้อ ๕แก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๑๘/๒๕๖๐ เรื่องแก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๓/๒๕๖๐[๒] ข้อ ๕/๑ เพิ่มโดยคำสั่งหัวหน้าคณะรักษาความสงบแห่งชาติที่ ๑๘/๒๕๖๐ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่๓/๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๙ ง/หน้า ๓๗/๑๗ มกราคม ๒๕๖๐[๔] ราชกิจจานุเบกษาเล่ม ๑๓๔/ตอนพิเศษ ๙๖ ง/หน้า ๑๒/๓ เมษายน ๒๕๖๐